Koordinatės: 56°09′50″š. pl. 22°05′23″r. ilg.﻿ / ﻿56.1639°š. pl. 22.0898°r. ilg.﻿ / 56.1639; 22.0898

 *Kitos reikšmės – Švč. Mergelės Marijos bažnyčia.*

|  Sedos Švč. Mergelės Marijos Ėmimo į dangų bažnyčia |
| --- |
|  |
| **Vyskupija** | Telšių |
| **Dekanatas** | Mažeikių |
| **Savivaldybė** | Mažeikių rajonas |
| **Gyvenvietė** | Seda |
| **Adresas** | Varduvos g. 1 |
| **Statybinė medžiaga** | medis |
| **Pastatyta** | 1770 m. |
| **Stilius** | liaudies architektūra |
| **Klebonas** | Virginijus Palionis |

**Sedos Švč. Mergelės Marijos Ėmimo į dangų bažnyčia** – bažnyčia, stovinti Sedoje, Varduvos upės dešiniajame krante. Liaudies architektūros formų. Parapijoje veikia Sedos šv. Jono Nepomuko bažnyčia ir Grūstės koplyčia.

Istorija
--------

Bažnyčios interjeras
Pirmąją bažnyčią Sedoje apie 1508 m. pastatė Dirvėnų tėvūnas Vaclovas Bartasevičius su žmona Elžbieta Juškaite. 1528 m. minimas klebonas. 1538 m. bažnyčiai dovanotas Beržėnų kaimas, įkurta parapinė mokykla. 1769–1770 m. bažnyčia perstatyta ir padidinta (rūpinosi klebonas Jonas Mykolas Domaševičius). 1803 m. pastatyti Vilniaus vėlyvojo baroko vargondirbystės mokyklos meistrams būdingų bruožų vargonai (vargonai daug kartų remontuoti, XX a. pr. pridėti pedalai).

1816 m. išmūryti akmeniniai pamatai. 1823 m. uždengtas lentelių (1985 m. skardos) stogas. Po 1821 m. plytų grindys pakeistos į lentų (presbiterijoje ir chore išklotas ąžuolinis parketas). 1866 m. leista pakeisti supuvusius bažnyčios sienojus. 1911–1914 m. veikė Lietuvių katalikų blaivybės draugijos skyrius.

Nuo 2013 m. rugpjūčio parapijos administratoriumi paskirtas kun. Modestas Ramanauskas, pakeitęs kun. Olijandrą Jurevičių.

### Parapijos klebonai

* 1909–1921 m. – kan. Kazimieras Genys
* 1984-1988 m. - prel. Juozas Šiurys
* 1988-1991 m. - kan. Algis Genutis
* 1991–2000 m. – kun. Saulius Katkus
* 2000-2007 m. - kun. Stasys Šlepavičius
* 2007-2013 m. - kun. Olijandras Jurevičius
* Nuo 2013 m. – kun. Modestas Ramanauskas

Architektūra
------------

Bažnyčia liaudies architektūros formų, lotyniško kryžiaus plano, halinė, su 2 zakristijomis, 5 bokšteliais. 

Vidus 3 navų, yra 5 mediniai barokiniai altoriai, sukurti XVIII a. 8-ajame ir 10-ajame dešimtmetyje: didysis, šv. Jono Nepomuko, šv. Antano Paduviečio, Švč. Mergelės Marijos Škaplierinės ir Jėzaus Kristaus, taip pat barokinių formų vargonai, XIX a. sakykla bei krikštykla su *Jėzaus Krikšto* paveikslu. Bažnyčioje išlikę XVII-XVIII a. sukurtų altorinių paveikslų: *Švč. Mergelės Marijos Ėmimas į dangų*, *Šv. Antanas*, *Šv. Laurynas*, *Šv. Juozapas*. 

Šventoriaus tvora akmenų mūro. Jame yra Kryžiaus kelio stočių stogastulpiai, šiaurės rytų kampe – medinė varpinė (1851 m.). Joje kabo trys varpai: nuliedintas 1762 m. kun. Jono Domaševičiaus ir Škaplieriaus brolijos lėšomis, 1793 m. be dovanotojo vardo ir kan. Vincento Juzumo (Juzumowicz) 1886 m. funduotas Ketūnų koplyčiai. 

Sakralinį kompleksą 2006 m. papildė įrengtas įspūdingų formų lurdas.

Galerija
--------

* Bažnyčios vartaiBažnyčios vartai
* 
* VarpinėVarpinė
* 
* Bažnyčia iš Varduvos pusėsBažnyčia iš Varduvos pusės
* Bažnyčia iš pietų pusėsBažnyčia iš pietų pusės
* Bažnyčia iš vakarų pusėsBažnyčia iš vakarų pusės
* Bažnyčia iš šiaurės pusėsBažnyčia iš šiaurės pusės
* Bažnyčios pagrindinės durysBažnyčios pagrindinės durys
* Akmuo su įrašuAkmuo su įrašu
* Bažnyčios bokštelių kryžiaiBažnyčios bokštelių kryžiai
* Bažnyčios bokštelio kryžius su dataBažnyčios bokštelio kryžius su data
* Švč. Mergelės Marijos Škaplierinės altorius kairiojoje navojeŠvč. Mergelės Marijos Škaplierinės altorius kairiojoje navoje
* Jėzaus Kristaus altorius dešiniojoje navojeJėzaus Kristaus altorius dešiniojoje navoje
* Bažnyčios interjerasBažnyčios interjeras
* ŠventoriusŠventorius
* Kryžiaus keliaiKryžiaus keliai
* Koplytstulpis šventoriujeKoplytstulpis šventoriuje
* KlebonijaKlebonija
* Parapijos namaiParapijos namai
* Sedos Lurdo grotojeSedos Lurdo grotoje

Šaltiniai
---------

1. ↑
2. ↑  Lietuvos Bažnyčios, ledykla "Šviesa", 2009 ISBN 978-5-430-04830-3

Nuorodos
--------

|  |  |
| --- | --- |
|  | **Vikiteka: Sedos Švč. Mergelės Marijos Ėmimo į dangų bažnyčia** – vaizdinė ir garsinė medžiaga  |

* Telšių vyskupija. Sedos Švč. Mergelės Marijos Ėmimo į dangų parapija
* Švč. Mergelės Marijos Ėmimo į dangų bažnyčia Archyvuota kopija 2006-02-20 iš Wayback Machine projekto.